Månedsplan for Krabben





Hei alle foreldre på Krabben ☺

Da banker allerede november på døren. I oktober har vi hatt mye fint høstvær, og vi har fått kost oss masse ute. Vi har sett at bladene faller av trærne og at det blåser ute. Litt regnvær og hopping i pytter har vi også hatt.

Høsten er i full gang og vi koser oss mye ute i allslags vær. Det er fint om dere tar med nok ekstra tøy til barna, det er ofte bruk for rent og tørt tøy i barnehage hverdagen. Det er lurt å ha regntøy og støvler stående på avdelingen. Nok varmt tøy og dress pluss varme sko trenger vi også utover vinteren. Innetøy og bleier er det også lurt å ha en god del av. Dere har god skapplass og det er greit å fylle opp.

Siden oktober er det Ida som har vært fast vikar hos oss på Krabben, og vi har booket henne ut året. Vi håper vi nå får litt mere stabilitet i personalt, men sykdom kan forekomme og det kan bli tatt ut feriedager.

I oktober hadde vi også fokus på FN dagen. Vi fulgte også i år Foruts opplegg. FORUTs barneaksjon er et godt pedagogisk opplegg, som dekker mange aktuelle læringsmål i barnehagen. Vi hadde mange kjekke samlinger om Hamphless, Monki og Suala, og det var i opplegget fra Forut kule sanger som vi har lært oss og sunget og danset til. Det var mange som kjøpte kunsten til barna, og som møtte på kafe, så takk for støtten til Forut`s barneaksjon.

Vi er snart ferdige med foreldresamtaler, og det har vært nyttig og kjekt å gjennomføre disse. Takk for gode samtaler, mye positive innspill og kommentarer. Kom gjerne med innspill videre!!

I november skal vi gå i skogen og til Gapahuken hvor vi bruker naturen som lekeplass, med kryping, klatring, hopping og springing.

I starten på november fortsetter vi i språksamlingen om pinnsvin og kanin, og lærer om å dele. Vi snakker om å være glad, lei og sint. Barna deltar mer og mer med samtale og med sang. Dette er bra for språkutviklingen. I midten av november skifter vi emne. Vi tar utgangspunkt i julefortellingen. Vi har også tenkt å bruke musevisa som emne i november og desember. Vi har språksamling en gang i uka kl. 09.15. Vi bruker også disse temaene, pluss noen flere, i samlingene før lunsj.

Videre starter vi så smått opp med juleforberedelser. Vi skal pynte pepperkakehjerter til kalenderen vår. Og vi starter også med litt pynting til advent. Vi starte med litt juleverksted, og vi har som vanlig fokus på prosessen og skaperglede og ikke på det ferdige resultatet. Barna får med seg sine overraskelser hjem når det nærmer seg jul.

Vi pynter avdelingen til advent torsdag og fredag før 1. søndag i advent. Vi har advents samling sammen med Hummeren hver mandag frem til jul, vi tenner adventslys, synger, og tar for oss julefortellingen, og andre jule emner. Starter 4 desember.

I november ferier vi Kornelius 2 år, og Orla Ebba 2 år. Hurra hurra for begge to!

Husk at det er planleggingsdager 17 november. Barnehagen er da stengt.

På hjemmesiden vår [www.minbarnehage.no](http://www.minbarnehage.no) legger vi ut mye info. Velg Storhaug barnehagene. Lurt å abonnere på nyheter. Spør etter passord på avdelingen, for eksempel bilder er passordbeskyttet.

Det er fint om dere gir oss beskjed om barna er syke, har fri eller blir levert senere enn 09.00 om morgenen. Vi starter med planlagt opplegg på denne tiden.

Om det er noe dere lurer på så ta gjerne kontakt med oss på Krabben. **Krabben tlf; 91375762 Send gjerne sms !!**

Hilsen Tone Lise, My, Ida og Hanne.



|  |  |  |  |  |  |
| --- | --- | --- | --- | --- | --- |
| Uke | Mandag | Tirsdag | Onsdag | Torsdag | Fredag |
| 44 | 30.10  Gymsal | 31.  Formingsaktivitet | 01.  Møtedag  Lek sammen med Hummeren | 02.  Leke  Grupper  Konstruksjonslek | 03.  Lesegrupper  Vi baker grove boller  Hurra for Kornelius 2 år! |
| 45 | 06.  Hinderløype inne,  Tur til gapahuken | 07.  Formingsaktivitet | 08.  Møtedag  Lek sammen med Hummeren | 09.  Leke  Grupper  Konstruksjonslek | 10.  Lese  Grupper  Leke grupper  Hurra for Orla 2 år! |
| 46 | 13.  Gymsal | 14.  Formingsaktivitet | 15.  Møtedag  Lek sammen med Hummeren | 16.  Leke  grupper  Konstruksjonslek | 17.  PLANDAG bhg STENGT |
| 47 | 20.  Bevegelses sanger i samling  Vi går tur til gapa huken | 21.  Formingsaktivitet | 22.  Møtedag  Lek sammen med Hummeren | 23.  Leke grupper  Konstruksjonslek | 24.  Lesegrupper  Leke grupper |
| 48 | 27.  Gymsal | 28.  Formingsaktivitet  Vi pynter pepperkaker | 29.    Møtedag  Lek sammen med Hummeren | 30.  Leke  Grupper  Konstruksjonslek  Vi pynter til advent og jul | 01.  Lesegrupper  Vi baker grove boller  Vi pynter til advent og jul |

[](http://www.google.com/url?sa=i&rct=j&q=&esrc=s&source=images&cd=&ved=2ahUKEwj78vqc9-vkAhXMwqYKHdh2D-cQjRx6BAgBEAQ&url=http%3A%2F%2Fwww.nettavisen.no%2Fsportspill%2Ftest-deg-selv-hva-kan-du-om-sndagene-i-advent%2F3423564468.html&psig=AOvVaw38GNKFHcrloC5aj-ilUpTJ&ust=1569499429913695)[](https://www.google.com/url?sa=i&rct=j&q=&esrc=s&source=images&cd=&ved=2ahUKEwjkjsXw9-vkAhUoxqYKHYCgBl0QjRx6BAgBEAQ&url=https%3A%2F%2Fhannetanjocom.wordpress.com%2F2015%2F12%2F01%2Fpepperkake-kalender%2F&psig=AOvVaw0AkyLuy7bMB4zKy8oO6d2q&ust=1569499585832075)